open-index/open-wikipedia-markdown huggingface dataset:
Gebel Barkal

**Gebel Barkal** eller **Jebel Barkal** er et lite fjell ca. 400 km nord for hovedstaden Khartoum i Sudan, der Nilen går i en stor sving gjennom regionen Nubia. Fjellet og området rundt er et verdensarvsted på grunn av et stort antall ruiner av templer, nubiske pyramider, boenheter og palass. Området har en utstrekning på ca. 60 km langs Nilen.

Omkring år 1450 f.Kr., utvidet den egyptiske farao Thutmose III sitt rike til å omfatte denne regionen og gjorde Gebel Barkal til landets sørgrense. Han grunnla byen Napata, som omkring 300 år senere ble hovedstad i det uavhengige kongedømmet Kusj. Byen ble rasert i 24 f.Kr. av romerske styrker.

Ruinene rundt Gebel Barkal omfatter minst 13 tempel og 3 palass. Første gang stedet ble beskrevet av europeiske oppdagere var på 1820-tallet. I 1916 begynte de første arkeologiske utgravningene under ledelse av George A. Reisner. Tidlig på 1970-tallet ble arbeidet gjenopptatt av et team fra Romas *La Sapienzas universitet* ledet av Sergio Donadoni. Disse ble på 1980-tallet fulgt av et team fra Bostons museum, ledet av Timothy Kendall. 

Fjellet er 98 meter høyt og har en plan topp. Det har blitt brukt som landemerke, for å finne et vadested over Nilen, av handelsreisende på rutene mellom Sentral-Afrika, Egypt og Den arabiske halvøy. 

## Eksterne lenker
* 
* LearningSites.com – Gebel Barkal
* arkamani.org: «Gebel Barkal and Ancient Napata», by Timothy Kendall
Krukke (musikkinstrument)

**Krukker** av glass, steingods eller andre materialer brukt som musikkinstrument kjennes fra mange musikkulturer. Best kjent er instrumentet fra USA, der såkalte jug bands var populære i Sørstatene på 1920-tallet.

Lyden dannes ved at utøveren former en tone med leppene og bruker krukka som resonanskammer. Tonen dannes med en ansats som er lik den som brukes på messingblåseinstrumenter, dvs. at leppene presses sammen slik at det oppstår en summetone. Utøveren berører ikke krukkeåpningen med leppene, men holder krukka et par cm fra åpningen. Hvor hardt leppene presses sammen, bestemmer tonehøyden. En dreven krukkespiller kan oppnå et tonespenn på to oktaver. Spesielle effekter kan oppnås ved at en legger stemme på luftstrømmen, som en gjør på didgeridoo. Noen utøvere bruker også sirkelpust.

## USA
Jug bands hadde sin storhetstid særlig i Kentucky og Tennessee på 1920-tallet. Jugs fungerte som et bassinstrument i bandets rytmeseksjon, men det var også vanlig å legge inn solopartier. Noen orkestre kunne ha flere enn én jugspiller.

Gallonkrukker av steingods var det som ble hyppigst brukt, men en kjenner også til at det ble spilt på glass- eller plastballonger, parafinkanner o.a. Forskjellige krukkestørrelser og forskjellige materialer resulterer i ulik lyd.

Det har også vært forsøkt med elektrisk forsterkning av lyden. F.eks. brukte det psykedeliske bandet 13th Floor Elevators «el-jug» på 1960-tallet.

Fra nyere tid kan Fritz Richmond (1939&ndash;2005) nevnes som en anerkjent jugspiller.

## Eksterne lenker
* How to Prepare and Play a Jug
* The Roots Music Listening Room – lydeksmpler
Jug

**Jug** kan vise til:

*Jug (elv) – ei elv i Vologda oblast i Russland
*Krukke (musikkinstrument) – også kalt *Jug*
*Jug (kortspill) – også kalt *Jugern* eller *Ljugern*
* Løgn – samme ord som *ljug*
Flodbarbe

***Barbus barbus***, kalles **Flodbarbe** eller **skjeggkarpe** er en fisk i karpefamilien. Den er tilpasset hurtigstrømmende vann og hører hjemme i elvenes midtre løp, som i Mellom-Europa av og til kalles *barberegionen*. Som mange andre karpefisk har den skjeggtråder (fire), herav navnet *barbe*. Vanlig størrelse er 30-50 cm, men de blir opptil 120 cm lange og 16 kg tunge. De største eksemplarene er tatt i Dnepr og tilhører underarten *B. b. borysthenicus* (Borysthenes = Dnepr).

## Utbredelse og tilholdssted
Arten finnes i Mellom-Europa fra Øst-England og Vest-Frankrike og østover til Dnepr. Den mangler i Sør-Europa (hvor den erstattes av nærstående arter) og i Norden. Den hører hjemme i elvenes midtre løp og finnes både ved elvebunnen og i åpent vann.

## Levevis
De lever av krepsdyr, insektlarver og bløtdyr og rogn av andre fisk; de kan også ta småfisk. Også plantekost står på menyen.

Hannen blir kjønnsmoden etter tre til fire år, hunnen etter fem til åtte år. De vandrer oppover i elvene for å gyte og gyter i juni-juli. De slipper 8-12 tusen egg pr. kilo kroppsvekt. Eggene måler ca. 2 mm og er giftige.

## Barben og mennesket
Flodbarben er en populær sportsfisk. Den tas også på not og ruser. 

## Slekten ''Barbus''
Flodbarben tilhører en stor slekt. Det er svært omdiskutert hvilke arter som tilhører slekten, og hvorvidt ulike bestander skal regnes som egne arter eller underarter av én art. Etter én inndeling finnes 308 arter.

## Referanser




## Eksterne lenker
* 
*
Gabriele Haefs

**Gabriele Haefs** (født 1953) er en tysk oversetter. Hun har oversatt flere norske forfattere til tysk, deriblant Jostein Gaarder, Anne Holt, Anne B. Ragde og Ari Behn. Hun mottok i november 2011 ordenstegnet som ridder av 1. klasse av Den Kongelige Norske Fortjenstorden. Ordenen er Norges nest høyeste sivile utmerkelse, etter St. Olavs Orden, og tildeles utenlandske statsborgere og nordmenn fast bosatt i utlandet, i stedet for St. Olavs Orden.

Gabriele Haefs var gift med den norske forfatteren Ingvar Ambjørnsen. Hun er søster til oversetterne og forfatterne Gisbert Haefs og Hanswilhelm Haefs.

## Referanser
Porsche 360

**Porsche 360 Cisitalia** er en bilmodell fra den tyske bilprodusenten Porsche, bygget for bruk i motorsport og første gang presentert i 1949. Navnet Cisitalia (kort for «*Consorzio Industriale Sportive Italia*») er navnet på selskapet som bestilte modellen.

Bilen var utstyrt med en midtmontert kompressormatet V12-motor på 1,5 liter, som hadde en effekt på 385 hestekrefter og en toppfart på 300 kilometer i timen. Den var teknisk avansert, og hadde firehjulstrekk, et svært moderne chassis i stål samt Porsches patenterte hjuloppheng foran, med doble armer og torsjonsstaver, mens det bak var montert et De Dion hjuloppheng.
Warri

**Warri** er en by i delstaten Delta i Nigeria, og har en befolkning på 507&nbsp;255. 

Byen ble grunnlagt som provinshovedstad av britene tidlig på 1900-tallet. Byen har vokst kraftig siden 1960-tallet, på grunn av oljevirksomheten i regionen. 

Befolkningen i Warri består av Itsekiri, Urhobo, Ijaw og andre etniske grupper, og er overveiende kristne. 

## Kjente personer fra Warri
*Emmanuel Olisadebe &ndash; fotballspiller

## Eksterne lenker
*
Barber

* *[[Aulopyge huegelii|Aulopyge]]*
* *[[Barbus]]*
* *[[Capoeta]]*
* *[[Cyprinion]]*
* *[[Luciobarbus]]*
* *[[Scaphiodonichthys]]*
* *[[Semiplotus]]*

**Barber** er en gruppe karpefisker med uklar avgrensning. Typeslekta for gruppen er slekta *[[Barbus]]*, som i sitt nåværende omfang kun er utbredt i Europa (fra Nord-Tyskland og sørover) og Vest-Asia. Navnet viser til skjeggtrådene som de fleste har rundt munnen og er avledet fra latin *barba*, «skjegg». Mest utbredt i Europa er flodbarben eller skjeggkarpen, *B. barbus*. De største eksemplarene, på opptil 100&nbsp;cm og 16&nbsp;kg, er tatt i Dnepr. I Europa hører barbene hjemme i vassdragenes midtre løp, som av og til kalles *barberegionen*.

Mange av barbene ble tidligere plassert i *Barbus*, og slekta omfattet hundrevis av arter. Barbene fra sørlige og østlige deler av Asia er flyttet til *[[Barbodes]]*, *[[Dawkinsia]]*, *[[Desmopuntius]]*, *[[Haludaria]]*, *[[Pethia]]*, *[[Puntigrus]]*, *[[Puntius]]*, *[[Striuntius]]* og *[[Systomus]]*, mens artene fra Afrika sør for Sahara er flyttet til *[[Enteromius]]*, *[[Labeobarbus]]* og *[[Pseudobarbus]]*.

Andre barber er lenge blitt plassert i egne slekter, for eksempel *[[Capoeta]]* og *[[Cyprinion]]* i Vest-Asia og *[[Varicorhinus]]* i Afrika. Molekylærgenetikk viser at *Varicorhinus* er en polyfyletisk gruppe av arter spesialisert til skrape alger av steiner, og alle artene er nå flyttet til *Labeobarbus*.

Barbene er ofte blitt regnet som underfamilien Barbinae, men den er ikke en monofyletisk gruppe i forhold til underfamilien Cyprininae. I en taksonomisk revisjon av Cyprininae fra 2015 utgår underfamilien Barbinae, og det defineres i stedet en stamme Barbini med sju slekter fra Eurasia og Nord-Afrika. Barbini omfatter bare et mindretall av fiskene som har vært regnet som barber.

## Kilder
* 
* 
* 
* 

## Eksterne lenker
*
Barbus

se egen seksjon

***Barbus*** er en slekt av karpefisker. Typearten er den mellomeuropeiske flodbarben (*Barbus barbus*, først kalt *Cyprinus barbus*). Navnet viser til skjeggtrådene rundt munnen og er avledet fra latin *barba*, «skjegg».

Slekta *Barbus* er blitt brukt som et oppsamlingstaxon for hundrevis av ulike karpefisker som egentlig ikke er så nært beslektet. Disse fiskene omfattet de fleste artene i gruppen barber. Berrebi et al. snevret i 1996 *Barbus* inn til kun å omfatte arter fra Europa, Vest-Asia og Nord-Afrika. Alle barber fra Afrika sør for Sahara og sørlige og østlige deler av Asia er flyttet til andre slekter, blant annet *[[Puntius]]*.

*Barbus* i Berrebis betydning fra 1996 omfattet to grupper. En nordlig med fem svelgtenner i hovedraden og papiller på underleppa, og en sørlig med fire svelgtenner og ingen papiller. Gruppene adskiller seg også genetisk. Den sørlige gruppen er nå skilt ut som slekta *[[Luciobarbus]]* med utbredelse fra Marokko og Den iberiske halvøy østover til Aralsjøen.

De resterende *Barbus*-artene i Nord-Afrika er flyttet til slekta *[[Labeobarbus]]*. I Sørvest-Asia er noen arter flyttet til slektene *[[Arabibarbus]]*, *[[Carasobarbus]]* og *[[Mesopotamichthys sharpeyi|Mesopotamichthys]]*. Utbredelsen til *Barbus* i snever betydning er Sør- og Mellom-Europa fra England og Frankrike i vest til Nord-Kaukasia i øst, Anatolia, Transkaukasia, Levanten, nedslagsfeltet til Eufrat og Tigris, og Nord-Iran inkludert de endorheiske Urmia- og Namak-bassengene.

*Barbus* i snever betyding er tetraploid med . De er mellomstore fisker med fire skjeggtråder rundt den overbitte munnen. Kroppen er langstrakt og sylindrisk. Størrelsen på skjellene varierer mye.  Det vanligste habitatet er elver med klart, rennende, men ikke for kaldt vann, men de finnes også i innsjøer. 

## Arter
 
* *[[Barbus balcanicus]]*
* flodbarbe (*B.&nbsp;barbus*)
* *[[Barbus bergi]]*
* *[[Barbus biharicus]]*
* *[[Barbus caninus]]*
* *[[Barbus carpathicus]]*
* *[[Barbus ciscaucasicus]]*
* *[[Barbus cyclolepis]]*
* *[[Barbus ercisianus]]*
* *[[Barbus euboicus]]*
* *[[Barbus goktschaicus]]* 
* *[[Barbus haasi]]*
* *[[Barbus kubanicus]]*
* *[[Barbus lacerta]]*
* *[[Barbus longiceps]]*
* *[[Barbus lorteti]]*
* *[[Barbus macedonicus]]*
* middelhavsbarbe (*B.&nbsp;meridionalis*)
* *[[Barbus niluferensis]]*
* *[[Barbus oligolepis]]*
* *[[Barbus peloponnesius]]*
* *[[Barbus pergamonensis]]*
* semling (*B.&nbsp;petenyi*)
* italiensk barbe (*B.&nbsp;plebejus*)
* *[[Barbus prespensis]]*
* *[[Barbus rebeli]]*
* *[[Barbus sperchiensis]]*
* *[[Barbus strumicae]]*
* *[[Barbus tauricus]]*
* *[[Barbus tyberinus]]*
* *[[Barbus waleckii]]*

## Kilder
* 
* 
* 
* 
* 
* 
* 

## Eksterne lenker
*
Fylkesvei 7584

**Fylkesvei 7584** går mellom Grimsøya og Kalvøya i Røst kommune. Veien er 1,2&nbsp;km lang.

Frem til 2019 hadde veien betegnelsen fylkesvei 784 (Nordland).

## Kommuner og knutepunkter

*Endepunkt Grimsøya

## Referanser




## Eksterne lenker
* Vegvesenets vegkart 
*
Fylkesvei 783 (andre betydninger)

I Norge finnes **fylkesvei 783** i de følgende fylkene:

*Fylkesvei 783 (Nordland)
*Fylkesvei 783 (Østfold)
Kralendijk

**Kralendijk** er den nederlandske øyen Bonaires hovedstad. Navnet har vært i bruk fra rundt 1840, og er avledet av *Koralendijk* (korallrevet) som ligger utenfor kysten. Blant den lokale befolkningen brukes også navnet *Playa*, som viser til stranden den ligger ved. Antall innbyggere er avhengig av hvor byens grenser legges og hvilke bydeler som regnes, ifølge folketellingen fra 2001 blir da antallet mellom 1216 og 9161. Kralendijks hovedspråk er papiamento, men takket være turismen er engelsk også et kjent språk.

6. september 1499 ble Bonaire oppdaget av den spanske oppdagelsesreisende Alonso de Ojeda. Området var da bebodd av arawakindianere, fra 1636 ble Kralendijk et av Det nederlandske vestindiske kompani handelssteder.

Kralendijk ligger på vestsiden av øyen, er liten, og har mange fargerike bygninger. I sentrum ligger en boulevard (*Kaya Craane*), en handlegate (*Kaya Grandi*) og torget *Plasa Wilhelmina* med historiske bygninger som *Customs House*, *Bestuurskantoor* og på sørsiden Fort Oranje og dets fyrtårn som i det 17. århundre ble bygget for å forsvare Bonaire. Langs boulevarden ligger turistenes yachter for anker. Videre befinner universitetsområdet til *Xavier University School of Medicine* seg i byen. Ved kysten ligger den ubebodde øyen Klein Bonaire, som fra 2001 er et ved lov beskyttet naturområde som dagturister og dykkere kan nå med båt.

Sør for byen ligger Bonaires flyplass, Flamingo International Airport (flyplasskode BON).

Bonaires eldste tettsted er Rincón som ligger lengre nord på øyen.

## Referanser


## Eksterne lenker
* Om Kralendijk
* Kart over Kralendijk
* Bilder fra Kralendijk 
* Kralendijks universitet
* Avstanden Oslo - Kralendijk med fly
Fylkesvei 7590

**Fylkesvei 7590** går mellom Vågstranda og Røssnesvågen i Værøy kommune. Veien er 1,5&nbsp;km lang

Frem til 2019 hadde veien betegnelsen fylkesvei 793 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Torstein Horgmo

**Torstein Horgmo** (født 18. februar 1987 i Trondheim) er en norsk profesjonell snøbrettkjører. 

Horgmo begynte å kjøre snøbrett i en alder av 12 år. Pr. 2007 kjører han de største Ticket to ride-konkurransene (TTR), og i desember 2007 ble han nummer 3 i TTR Air & style, München.
Torstein brakk ryggen under Burton European Open januar 2007, men var tilbake på brettet allerede etter fire måneder og hevdet seg internasjonalt med en gang.
Han er kjent for å ha gjort verdens største frontside 1080 i konkurranse under Oakley style wars i Australia høsten 2007. På Folgefonna i juni 2010 gjennomførte han verdens første «Triple Cork», en trippel sideflip med skru . 28. januar 2011 satte han «Triple Cork» og frontside 1080 som den første i verden i konkurranse under Big Air-finalen i Winter X Games 15 som han også vant. Han vant big air konkurransen i X-Games 2013.

## Meritter
(ufullstendig liste)
* 1.-plass Overall i Burton European Open Junior Jam 2004
* 1.-plass NM Halfpipe junior 2004
* 1.-plass i Hemsedal Family Session (slopestyle)
* 3.-plass TTR Air & style, München, slopestyle,2007
* 1.-plass Oakley Stylewars 2007, slopestyle
* 1. Plass Big Air X-Games 2008
* 2. Plass Honda Vail Session 2008, slopestyle
* 2.-plass Oakley stylewars 2008
* 1.-plass New Zealand open 2008
* 1.-plass Nissan X-trail
* 2.-plass Red Bull Snowskrapers, big air (5 str., TTR), feb 2009
* 1.-plass Dew Tour, slopestyle, West Dover, 2009
* 1.-plass X-Games, Big Air, jan 2008
* 1.-plass Abominable Snowjam, slopestyle, (5 str., TTR) 2007
* 2.-plass GarnierFructis Australian Open, slopestyle (4 str., TTR). 2007
* 1.-plass O'Neill pro freestyle, slopestyle, (4 str., TTR), 2006.
* 2.-plass The Arctic Challenge (6 str. TTR) 2010
* 1.-plass Dew Tour, slopestyle Nike 6.0 Breckenridge 2010 (2010/2011)
* 1.-plass Dew Tour, slopestyle Killington 2011
* 1.-plass X-Games 15, Big Air 2011
* 1.-plass X-Games Big Air 2012
* 1.-plass X-Games Big Air 2013

Etter tre år på DC's AM team har Torstein Horgmo endelig fått status som prorider hos sponsoren sin.
komplett sponsor liste: DC, Oakley, Rockstar, Vestal, Kicker, Park City, AWSM, shredboots

dnb

## Referanser




## Eksterne lenker
* 

* Horgmos profil på snowboardforbundets nettsider
* Horgmo i slow-motion
Platja de Bogatell

**Platja del Bogatell** er en strand i den katalanske byen Barcelona. Den ligger mellom Platja Nova Icària og Platja de la Mar Bella. Den er avgrensa av en molo i begge ender.

Gjennomsnittsalderen til strandgjestene på Platja del Bogatell er byens høyeste (mellom 37 og 38 år). 30 % av gjestene kommer utenbys fra. På stranda fins det et pingpongbord og en sandvolleyballbane.

Platja del Bogatell har en lengde på 640 meter og en gjennomsnittlig bredde på 39 meter.

## Eksterne lenker
* Ajuntament de Barcelona: Bogatell
* [Ministerio de Medio Ambiente: El Bogatell](https://web.archive.org/web/20070923024511/http://www1.mma.es/pasarela/wwwi32.exe/%5Bin=wwwisis/playasmap.in%5D?(barcelona%20and%20bogatell))
Ninnisbreen

**Ninnisbreen** er en isbre i Antarktis. Den ble oppdaget av Douglas Mawson i 1912 og er oppkalt etter Belgrave E. S. Ninnis som døde på isbreen da han falt igjennom en bresprekk den 14. desember 1912.

Breen faller kraftig ned fra det høyere landskapet lenger inne på kontinentet, er meget kupert og har mange bresprekker.

## Referanser
Transformers (film)

***Transformers*** er en film fra 2007 basert på Transformers-leketøyene og tidligere animasjons- og tegnefilmer. Den er regissert av Michael Bay og produsert av Steven Spielberg.

## Handling
Filmen handler om Sam Witwicky, en tenåring som blir involvert i krigen mellom Autobotene og Decepticonene om Allspark.

## Roller
Hovedrollen som Sam Witwicky spilles av Shia LaBeouf. Andre roller spilles av Megan Fox, Josh Duhamel, Tyrese Gibson, Jon Voight (som forsvarsminister) og John Turturro, og stemmen til Peter Cullen som Optimus Prime og Hugo Weaving som Megatron. Cullen hadde stemmen til Prime i hele tegnefilm-serien fra 1980-tallet.

## Eksterne lenker
* 
* 
* 
* Tom DeSanto's December 16, 2003 treatment (PDF file)
* Hasbro concept art gallery
* Ben Procter's concept art for the film
* ''Transformers'' Circuit City
Memphis Jug Band

**Memphis Jug Band** var et jugband som var aktive i Memphis, Tennessee på slutten av 1920- og begynnelsen av 1930-tallet. Bandet hadde en besetning med munnspill, feler, mandoliner, banjoer og gitarer, med vaskebrett, kazoo og krukker (jugs) som komp. Orkesteret hadde et repertoar som favnet om flere stilarter. I løpet av få år spilte bandet inn over hundre låter på plate.

## Besetning
Memphis Jug Band hadde en skiftende besetning av svarte musikere gruppert rundt lederen, sangeren og gitaristen Will Shade.  

Blant de som var innom bandet for kortere eller lengre tid kan nevnes Charlie Burse (gitar, mandolin og sang), Charlie Nickerson (piano og sang), Charlie Pierce (fele), Charlie Polk (jug), Tewee Blackman (sang og gitar), “Hambone” Lewis (jug), Jab Jones (jug), Johnny Hodges/Hardge (piano), Ben Ramey (sang og kazoo), Casey Bill Weldon (gitar og sang), Memphis Minnie (gitar og sang), Vol Stevens (sang, fele og mandolin), Milton Robie (fele), Otto Gilmore/Gilmer (trommer og treblokker) og Robert Burse (trommer). 

Bandet hadde både et svart og et hvitt publikum. Repertoaret bestod av ballader, blues og populære dansemelodier. Innspillinger ble gjort av Victor Records og OKeh Records i åra 1927 til 1934. På det tidspunktet hadde etterspørselen etter og markedet for musikken deres skrumpet slik at Shade ikke lenger så seg i stand til å holde bandet samla.

## Eksterne lenker
* 
* allmusic.com - Omtale og detaljert diskografi
Platja de la Mar Bella

**Platja de la Mar Bella** er en strand i Barcelona i Catalonia. Den ligger mellom strendene Platja de Bogatell og Platja de la Nova Mar Bella, i distriktet Sant Martí.

De besøkende på Platja de la Mar Bella er i hovedsak unge mennesker, og en stor del av dem er faste innbyggere i Sant Martí. En del av stranda er offisielt definert som naturistområde. Dette befinner seg nærmest moloen «Bac de Roda», som skiller Platja de la Mar Bella fra Platja del Bogatell. På vestsida av stranda er det en base for forskjellige typer vannaktiviteter.

Platja de la Mar Bella er 500 meter lang, og har en gjennomsnittlig bredde på 42 meter.

## Eksterne lenker
* Ajuntament de Barcelona: Mar Bella
* Barcelona Tourist Guide: Strender
* Ministerio de Medio Ambiente: La Mar Bella
Platja de Sant Sebastià

**Platja de Sant Sebastià** er en strand i Barcelona i Catalonia. Den er den sørligste av strendene som ligger i selve Barcelona, og er sammen med Platja de la Barceloneta den stranda som ligger nærmest sentrum av byen. Før man starta den omfattende rengjøringa av strendene på 1980-tallet, var disse to strendene kjent for sine *chiringuitos*, som var små spiseboder med fisk og skalldyr. Spisbodene er fjerna, og strendene holdes nå rene til enhver tid. Platja de Sant Sebastià strekker seg fra havneområdet til gata Carrer Almirall Cervera.

Den er byens mest populære strand for menn (over 50 % av gjestene er menn), og er også den stranda som mest besøkt generelt sett, både blant Barcelonas faste innbyggere (nesten 70 %) og blant turister.

Platja de Sant Sebastià har en gjennomsnittlig bredde på 81 meter, og sammen med Platja de la Barceloneta en lengde på 1 100 meter.

## Eksterne lenker
* Ajuntament de Barcelona: Sant Sebastià
* Ministerio de Medio Ambiente: Sant Sebastià
* Bilder av Platja de Sant Sebastià
Sinclair C5

**Sinclair C5** var en trehjulet, elektrisk moped, oppfunnet av Clive Sinclair og lansert i Storbritannia den 10. januar 1985. C5 kan drives fremover med pedaler eller ved hjelp av en innebygget, elektrisk motor. Den har en toppfart på 24 km/t, en hastighet som ble valgt fordi kjøretøyer som ikke gikk fortere kunne kjøres uten førerkort i Storbritannia.

Til tross for at den var relativt billig å produsere og kjøpe (den kostet kun 399 britiske pund, omkring 5&nbsp;000 norske kroner) ble C5 raskt gjort til latter, og ble en kommersiell fiasko med kun omkring 17&nbsp;000 solgte eksemplarer.

## Historie
Sinclair hadde allerede som tenåring begynt å leke med tanken om et elektrisk kjøretøy, og dette var en idé han lekte med i de kommende tiår. Tidlig på 1970-tallet arbeidet Sinclairs selskap, Sinclair Radionics, med prosjektet, men fokuset skiftet over på kalkulatorer, og C5-prosjektet ble liggende brakk frem til slutten av 1970-tallet. Utviklingen startet igjen i 1979, og beveget seg stadig fremover, mens kjøretøyet ble dyrere og dyrere.

I mars 1983 solgte Sinclair noen av aksjene sine i Sinclair Research, og skaffet 12 millioner britiske pund (omkring 150 millioner norske kroner) for å finansiere utviklingen av kjøretøyet. I mai samme år ble Sinclair Vehicles Ltd stiftet, og en utviklingsavtale ble inngått med Lotus, som skulle videreutvikle grunnkonseptet til et produksjonsklart kjøretøy. Samtidig ble det inngått en avtale med *Hoover Ltd* om produksjon, mens motorene ble produsert av Polymotor i Italia. Til tross for en stor reklamekampanje med den tidligere Formel 1-føreren Stirling Moss ble det raskt klart at C5 var lite praktisk i det britiske klimaet, og kunne være farlig i tett trafikk. Den 13. august 1985 ble produksjonen hos Hoover stoppet, mindre enn 17&nbsp;000 eksemplarer var bygget. Sinclair Vehicles gikk konkurs den 12. oktober 1985.

## Eksterne lenker
*
Franciszek Smuda

**Franciszek Smuda** (1948–2024) var en polsk fotballspiller og -trener. Han var landslagstrener for .

## Meritter
* Polsk seriemester med Widzew Łódź (96/97)
* Avanserte til gruppespill i Mesterligaen med Widzew Łódź (1996)
* Polsk seriemester med Wisła Kraków (1999)
* 3.-plass i kypriotisk liga med Omonia Nikosia (2005)
* 3.-plass i polsk liga med Zagłębie Lubin  (2005/06)

## Referanser


## Eksterne lenker
* 
* Profil på Euro2012 – UEFA.com
* Manager-profil på Soccerbase
* Profil på FootballDatabase.eu
Polyeten

**Polyeten** (**PE**) eller **polyetylen**  er et termoplastisk kunststoff fremstilt ved polymerisasjon av gassen eten (C2H4). Polyeten er den type plast som det fremstilles mest av på verdensbasis.

Polyeten klassifiseres ofte etter tetthet, og to vanlige typer er 
* polyeten med høy tetthet (forkortes HDPE, PEH eller PE-HD), med tetthet over 0,93 g/cm³
* polyeten med lav tetthet (forkortes LDPE, PEL eller PE-LD), med tetthet under 0,93 g/cm³

De lange like kjeder i PE-HD kan legge seg tett oppå hverandre og danne små krystallinske domener i plasten hvilket bevirker at den oppnår større styrke og bedre temperaturbestandighet enn PE-LD. 

PE-HD er et forholdsvis stivt plastmateriale og brukes til avløps-, vann- og gassrør, matkasser, leketøy, osv.
PE-LD er et mykt plastmateriale som brukes til plastposer, plastfilm osv.
Ved forbrenning av ren polyeten dannes CO2 og H2O.

Polyeten benyttes til fremstilling av plastposer, sjampoflasker, leketøy, emballasje, el-artikler, vvs-artikler m.v.

## PE-produksjon i Norge
Polyetylen produseres av Ineos ved Rønningen industripark i Bamble (tidligere Borealis Rønningen).

## Eksterne lenker
* Teknologisk institut: Beskrivelse af polyethylen, LD, MD, HD
Platja de la Nova Mar Bella

**Platja de la Nova Mar Bella** er en strand i den katalanske byen Barcelona. Den ligger mellom Platja de la Mar Bella og den nesten nyåpna Platja de Llevant. Den er sammen med Platja de la Mar Bella en av strendene som ble laget i forbindelse med ombygginga av havnefronten, og er dermed et resultat av den nye byutviklinga etter de olympiske leker i 1992.

Den ligger i et rolig område, i distriktet Sant Martí. Den er den stranda i byen som har størst andel kvinner (60 %).

Platja de la Nova Mar Bella er rundt 500 meter lang og har en gjennomsnittlig bredde på 45 meter.

## Eksterne lenker
* Ajuntament de Barcelona: Nova Mar Bella
* Ministerio de Medio Ambiente: La Nova Mar Bella
Mount Erebus

**Mount Erebus** er et fjell i Antarktis og er den sydligste aktive vulkanen på jorden. Med en høyde på 3&nbsp;794 meter over havet er Mount Erebus også den nest høyeste vulkanen i Antarktis etter Mount Sidley.  

Fjellet ligger på Rossøya sammen med tre andre vulkaner, blant annet Mount Terror. Det ble oppdaget i 1841 av James Clark Ross og oppkalt etter hans skip HMS «Erebus». Det ble første gang besteget av medlemmer av Ernest Shackletons ekspedisjon i 1908, blant disse var Douglas Mawson. Erebus har en sammensatt form. Den nedre halvdelen har form som en skjoldvulkan, mens den øvre delen har form som en stratovulkan.

Ross observerte vulkansk aktivitet fra Erebus. Vulkanen er kjent for sin store lavasjø som er å betrakte som permanent. Mindre vulkansk aktivitet kan vare over lange perioder. Vulkanen har nå vært omtrent kontinuerlig aktiv siden 1972. Mount Erebus vulkanobservatorium ligger ved foten av fjellet og driftes av New Mexico Institute of Mining and Technology. Observatoriet er blant annet ansvarlig for å overvåke den vulkanske aktiviteten. 

Den 28. november 1979 krasjet Air New Zealand Flight 901 (TE901), et McDonnell Douglas DC-10-fly som fløy rundturer mellom Auckland og Antarktis, og alle de 257 som var om bord omkom.

## Se også
*Liste over vulkaner i Antarktis

## Eksterne lenker
* Mount Erebus Volcano Observatory
* Smithsonian Institute Global Volcanism Program: Erebus
Flakstad Idrettslag

**Flakstad Idrettslag** (stiftet 1. februar 1986) er et idrettslag fra Flakstad i Lofoten.

## Fotball
*Sesongen 2007 kom A-laget på 8.-plass i 4 divisjon, avdeling 2.
*Småguttelaget kom på 1.-plass i den lokale 11'er serien og tapt finalen 1-0 i Hålogaland Kraft-Cup i Gratangen.
*Guttelaget kom på 2.-plass i sin serie.
*A-laget spiller nå i 5 divisjon med Fredrik Nygård som trener.
*I september i 2009 fikk Flakstad kunstgressbane som de nå spiller på.

## Kjente utøvere
*Even Iversen

## Eksterne lenker
* Norges Fotballforbund: Flakstad IL
Bisca

**Bisca** er en dansk kjeksfabrikk. Den har utgangspunkt i en produksjon av kaker helt tilbake til 1890. I 1922 ble Oxford Biscuits etablert, og skiftet navn til Bisca A/S i 1997. Bisca A/S er kgl. hoffleverandør til det danske hoff.
Platja de Llevant

**Platja de Llevant** er en strand i den katalanske byen Barcelona, i distriktet Sant Martí. Den er den nordligste av strendene innenfor bygrensa, og grenser til Platja de la Nova Mar Bella. Platja de Llevant er den siste av de nyoppretta strendene i Barcelona. Den ble åpna midlertidig sommer 2006, og sommeren 2007 var alle de viktigste fasilitetene på plass. På nordsida av stranda er det planlagt å bygge en såkalt marin dyrehage, og plattformen er allerede på plass.

Platja de Llevant er ca. 380 meter lang, og har en gjennomsnittlig bredde på 59 meter.

## Eksterne lenker
* Ajuntament de Barcelona: Llevant
Verdenscupen i skiskyting 2007/08

**[[Verdenscupen i skiskyting]] 2007/08** ble innledet i Kontiolax (Finland) den 29. november 2007 og avsluttet i Holmenkollen den 13. mars 2008. Skiskyttere fra 37 land konkurrerte i ti stevner med totalt 26 individuelle øvelser, fem stafetter og to mix-stafetter. Verdensmesterskapet, som også inngikk i verdenscupen, fant sted i Östersund i februar. Magdalena Neuner (Tyskland) og Ole Einar Bjørndalen (Norge) vant verdenscupen sammenlagt, sistnevnte for femte gang.

## Kalender

## Øvelser og enkeltresultater
### Kvinner

### Menn

### Miksstafett

## Verdenscupen sammenlagt, kvinner
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, menn
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Kilder
*Race Calendar, Biathlon 2007/08, Men hos Skisport365.com
*Race Calendar, Biathlon 2007/08, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2008 hos Wintersport-charts.info
Huun-Huur-Tu

**Huun-Huur-Tu** (tuvinsk: **Хүн Хүртү** *Khün Khürtü*) er en musikkgruppe fra Tuva, en russisk republikk ved grensen til Mongolia.

Ett av de distinktive elementene i musikken deres er strupesang. De bruker instrumenter som igil, khomus, doshpuluur, sjamantrommer og annet.

## Historie
Xöömei-kvartetten Kungurtuk ble dannet i 1992 av Kajgal-ool Khovalyg, brødrene Aleksandr og Sajan Bapa, og Albert Kuvezin. Ikke lenge etterpå forandret gruppen navnet til Huun-Huur-Tu, som betyr solstråler, nærmere bestemt den effekten man kan se ved soloppgang på steppene, hvor høyt gress deler sollyset opp i vannrette stråler som blir klart synlige i morgendisen.

Musikken er fokusert på tradisjonelle tuvinske folkesanger. Det første albumet, *60 Horses In My Herd*, ble sluppet i 1993. Det var spilt inn i London og Mill Valley, California. 

Kuvezin forlot gruppen for å danne det mer rock-baserte Yat-Kha før innspillingen av det neste albumet begynte. Kuvezin ble erstattet av Anatolij Kuular, som tidligere hadde arbeidet med Khovalyg og Kongar-ool Ondar i Tuva Ensemble. Den nye besetningen spilte inn *The Orphan's Lament* i New York og Moskva, og ga det ut i 1994.

I 1995 forlot Aleksandr Bapa, som hadde produsert de to første albumene, bandet. Han ble erstattet av  Aleksej Saryglar, tidligere et medlem av det russiske ensemblet Siberian Souvenir. Et tredje album, *If I'd Been Born An Eagle*, spilt inn i Nederland, fulgte i 1997. Denne gangen spilte gruppen i tillegg til den tradisjonelle folkemusikken, noen mer kontemporære tuvinske sanger fra den siste halvdelen av det 20. århundre.

Tidlig i 1999 slapp gruppen sitt fjerde album, *Where Young Grass Grows*. For første gang på et Huun-Huur-Tu-album kunne man høre ikke-tuvinske instrumenter (annet enn gitar), blant annet harpe, tabla, scottish smallpipes og synthesizer. Albumet har også to utdrag av opptak av Kaigal-ool og Anatoli som synger mens de rir på de tuvinske steppene.

I 2001 utga gruppen sitt første konsertalbum.

I 2003 forlot Kuular gruppen og ble erstattet med Andrej Mongusj, en erfaren lærer i xöömei og tuvinske instumenter.

## Album
* *60 Horses In My Herd* (1993)
* *The Orphan's Lament* (1994)
* *If I'd Been Born An Eagle* (1997)
* *Where Young Grass Grows* (1999)
* *Live 1* (2001)
* *Live 2* (2001)
* *Best * Live* (2001)
* *More Live* (2003)
* *Spirits from Tuva* (2003)
* *Altai Sayan Tandy-Uula* (2004)
* *Live at Fantasy Studios* (2008)
* *Ancestors Call* (2010)

Med The Bulgarian Voices - Angelite:
* *Fly, Fly My Sadness* (1996)
* *Mountain Tale* (1998)

## Eksterne lenker
* 
*
Filip Ivanovski

**Filip Ivanovski** (født 1. mai 1985 i Skopje) er en makedonsk fotballspiller som spiller på midtbanen. Han spiller for klubben Dyskobolia Grodzisk Wielkopolski. 

Forrige klubb han spilte i var i FK Makedonija Đorče Petrov Skopje i den makedonske ligaen lidera ekstraklasy og tidligere spilte han i Vardar Skopje, Rabotničkim Skopje og i Alumina Skopje. Han er kjent fra U-21 landslaget til Makedonia og har nå fast plass på landslaget.

## Meritter
*  Puchar Polski - Kvartfinale

## Referanser


## Eksterne lenker
*
Propen

**Propen** (også kalt **propylen**) er en organisk forbindelse med kjemisk formel C3H6.  

Det er det nest enkleste medlem av alkenklassen av hydrokarboner, eten er det enkleste. Disse molekylene har en dobbeltbinding mellom karbonatomene.
Propen og syklopropan har samme molekylformel, men ulike strukturformler, de er strukturisomerer.

Ved romtemperatur og trykk er propen en gass. Det er fargeløs (merkaptan, et hydrokarbon med en lukt tilsvarende løk, er enkelte ganger tilsatt propen for å gjøre den lettere å oppdage), og svært brannfarlig. Propen finnes i kull og kan syntetiseres ved krakking av petroleum.  

Propen er en viktig råvare i petrokjemisk industri siden den lett inngår i kjemiske reaksjoner som for eksempel som monomer for produksjon av polypropen.

Propen er også brukt som brenselgass for ulike industrielle prosesser. Den har tilsvarende kaloriinnhold som propan, men lavere masse av forbrenningsproduktene, så den har høyere flammetemperatur. Propen har også betydelig høyere damptrykk enn propan ved romtemperatur.
Zoarcoidei

* Bathymasteridae
* Cryptacanthodidae
* hornkvabber
* Pholidae
* Ptilichthyidae
* Scytalinidae
* steinbiter
* Zaproridae
* ålekvabber

**Zoarcoidei** er en undergruppe av piggfinnefisker. 

De er for det meste langstrakte og bunnlevende fisker som er utbredt i kalde havområder. De fleste artene finnes i det nordlige Stillehavet. De største delgruppene er hornkvabber og ålekvabber. 

## Litteratur
* 

## Eksterne lenker
*
Jacek Zieliński (1967)

**Jacek Zieliński II** (født 10. oktober 1967 i Wierzbica) er en polsk, tidligere fotballspiller.

Han spilte i det meste av karrieren for i Legia Warszawa. Han var også med på å spille kvartfinalen  i Champions League for klubben i 1995-96.

Han var en del av det , han spilte 60 kamper og scoret 1 mål i løpet av landslagskarrieren. Han var med på laget som deltok i VM 2002.

Han var trener for Legia Warszawa fram til 13. april 2007, da han ble etterfulgt av Dariusz Wdowczyk. Han var arbeidsledig frem til juli 2007, da han overtok trenerjobben for Korona Kielce, sammen med sin tidligere trener Paweł Janas. 

## Trivia
For øyeblikket er det to trenere med navnet **Jacek Zieliński** i Orange Ekstraklasa, noe som kan være forvirrende. Vedkommende som er omtalt i denne artikkelen har representert Polens landslag og ble født i 1967. Men, det er også en **annen Jacek Zieliński**, født i 1961, som ikke var så kjent som spiller, men snarere for sine trenerferdigheter – i 2003 ledet han Górnik Łęczna til opptrykk til Orange Ekstraklasa og ble valgt som den beste polske treneren i 2003 av fotballmagasinet *Piłka Nożna*. I dag trener han Groclin Dyskobolia Grodzisk Wielkopolski.

## Se også
* Jacek Zieliński (1961)

## Referanser


## Eksterne lenker
*
Bjarne Henriksen

**Bjarne Henriksen** (født 1959) er en dansk skuespiller.

## Biografi
Bjarne Henriksen er født og oppvokst i den østfynske landsby Såderup. Etter gymnasietiden arbeidet han blant annet som murerarbeider, reiste ut i verden og gikk siden på høyskole. Han ble utdannet som korrespondent i engelsk og spansk før han ble opptatt og utdannet på Statens Teaterskole i København i årene 1986-1990.

Han har vært ansatt ved flere danske teatre, blant annet på Jomfru Ane Teatret og Svalegangen. Han har også medvirket i "Lulu" på Odense Musikteater, *Massemordersken og hendes venner* på Odense Vintapperteater, *Snart kommer tiden* på Dr. Dante og *Snack* på Café Teatret.

Bjarne Henriksen har spilt biroller i en lang rekke danske filmer, bl.a. *De største helte*, *[[Festen]]*, *Pizza King*, *Kinamand*, *Af banen!*, *Motello*, *Besat* og Morten Korch-filmatiseringen *Fruen på Hamre*. Henriksen har dessuten medvirket i to filmer av Jonas Elmer, nemlig *[[Let's get lost]]* og *Monas verden*.

På TV har han medvirket i Ole Bornedals *Dybt vand*, *[[Taxa (TV-serie)|Taxa]]*, dogmebrødrenes nyttårsprosjekt *D-dag*, spilt tittelrollen i Danmarks Radios miniserie *Edderkoppen*, og kokk i TV-serien *[[Hotellet (TV-serie)|Hotellet]]*. I TV-serien *[[Forbrytelsen]]* fra 2007 ble han godt kjent for danske tv-seere for rollefiguren Theis Birk-Larsen.

## Filmografi (utvalg)
### Filmer
* 2019 – *[[Tågesyn]]*
* 2018 – *[[Kursk (film)|Kursk]]*
* 2018 – *[[Wonderful Copenhagen (film fra 2018)|Wonderful Copenhagen]]*
* 2017 – *[[Gælden]]*
* 2012 – *[[Hvidsten Gruppen]]*
* 2012 – *[[Hemmeligheden (film fra 2012)|Hemmeligheden]]*
* 2012 – *[[Jakten (2012)|Jakten]]*
* 2010 – *[[Hold om mig]]*
* 2008 – *[[Den du frygter]]*
* 2007 – *[[Kunsten å gråte i kor]]*
* 2005 – *[[Kinamand]]*
* 2004 – *[[Kongekabalen]]*
* 1998 – *[[Festen]]*
* 1997 – *Let's get lost*
* 1996 – *[[De største helte]]*
* 1996 – *[[Portland (film)|Portland]]*
* 1993 – *[[Anton (film fra 1996)|Anton]]*

### TV-serier
* 2023 – *[[Huset (TV-serie)|Huset]]*
* 2020 – *[[Ulven kommer]]*
* 2015 – *[[Innesperret]]*
* 2013–2018 – *[[Badehotellet]]*
* 2010–2013 – *[[Borgen (TV-serie)|Borgen]]*
* 2010 – *[[Buzz Aldrin, hvor ble det av deg i alt mylderet? (TV-serie)|Buzz Aldrin, hvor ble det av deg i alt mylderet?]]* 
* 2009–2010 – *[[Blekingegade (TV-serie)|Blekingegade]]*
* 2007 – *[[Irene Huss – Tatovert torso]]*
* 2007 – *[[Forbrytelsen]]*
* 2003–2004 – *[[Rejseholdet]]*
* 2000–2002 – *[[Hotellet (TV-serie)|Hotellet]]*
* 2000 – *[[Edderkoppen (TV-serie)|Edderkoppen]]*
* 1997–1998 – *[[Taxa (TV-serie)|Taxa]]*

## Priser
* 2021 – Robertprisen for årets mannlige hovedrolle – TV-serie for *Ulven kommer*

## Referanser




## Eksterne lenker
*
Polypropen

**Polypropen** (**Polypropylen**, **PP**) er en polymer og termoplast, som brukes til alt fra små plastartikler og innpakking av sjokolade til superundertøy og avansert laboratorieutsyr. 
Polypropen kan formes som fibre som er velegnet til sportsundertøy, da fiberen ikke opptar fukt, men transporterer svetten vekk fra kroppen og ut i neste lag tekstiler. Overskytende fukt avgis dermed til den omgivende luft. Polypropen er et syntetisk fiber: Sett i mikroskop er fibrene glatte og nesten sirkelrunde i tverrsnitt. Fibrene har lavest tetthet blant kommersielle fibre og flyter på vann.

Ved brenning blir materialet nærmest plastisk og flytende.

Materialet har en meget bred anvendelse: bekledning, svetteransporterende tekstiler, hygienetekstiler, cover-stocks, non-woven til gulvtepper, møbelbaksider, taktekking, tauverk og våtbindeartikler. Dessuten brukes det til papirvarer, filtre, bærelag under belegninger, kystsikring og armering i betong.

Fortrinn ved polypropen er lav tetthet og stor dekkeevne, og at det ikke absorberer væske. Materialet er meget anvendelig til engangsservise og plastposer da materialet nedbrytes i sollys. Materialet kan vaskes rent ved lave temperaturer og krever ikke tørking. Materialet kan ikke angripes av bakterier. Det har som regel en utmerket farveekthet.

Ulemper er lav slitestyrke og dårlig gjenreisningsevne i luven på for eksempel gulvtepper. Det er temmelig vanskelig å farve etter spinning.

## PP-produksjon i Norge
Polypropylen har blitt fremstilt på Rønningen industripark. Produksjonen kom i gang i 1978 som den første PP-fabrikken i Norden. Produksjonen ble stanset i 2008.
Charlie Burse

**Charlie Burse** (født 25. august 1901 i Decatur, Alabama, død 20. desember 1965 i Memphis, Tennessee) var en amerikansk bluesmusiker, særlig kjent som en dyktig utøver på ukulele. Han trakterte også banjo, gitar, tenorgitar, mandolin og skjeer, foruten at han også opptrådte som vokalist.

Burse var et framtredende medlem av Will Shades Memphis Jug Band fra han flytta til Memphis i 1928 til bandet ble oppløst i 1934. Burse etablerte sitt eget band, The Memphis Mudcats, i 1939. Her forsøkte han å modernisere det tradisjonelle jugbandet ved å erstatte krukka med bassgitar og munnspillet med saxofon. Bandet fikk en relativt kortvarig levetid.

Burse og Shade fortsatte å spille sammen helt fram til Burse' død i 1965; de to mennene kunne ofte ses spille sammen på gata eller i private selskaper i Memphis. På sine eldre dager fikk de en renessanse etter å ha blitt oppsporet av bluesforskeren Samuel Charters i 1956. I 1963 spilte de to inn plata *Beale Street Mess-Around*.

## Referanser


## Eksterne lenker
* 
* allmusic.com - Biografi og liste over innspillinger
Lofotr

**Lofotr** kan referere til:

* Vestvågøya, tidligere Lofotr
** Lofoten, øygruppe som fikk navnet etter øya Lofotr
** Lofotr Vikingmuseum på Borg på Vestvågøy
*** Sagaspelet Lofotr, årlig spel ved vikingmuseet på Vestvågøy
*** «Lofotr», kopi av Gokstadskipet, ved vikingmuseet på Vestvågøy
Liste over ordførere i Rendalen

**Liste over ordførere i Rendalen** kommune i Innlandet begynner i 1838, etter at Rendal formannskapsdistrikt (kommune) ble opprettet ved at formannskapslovene ble innført i 1837. 

I 1880 ble kommunen delt i Ytre Rendal og Øvre Rendal. Folketallet ved delingen var 1&nbsp;661 i Ytre og 1&nbsp;868 i Øvre Rendal. De to kommunene ble slått sammen igjen til nye Rendalen kommune 1. januar 1965. Folketallet ved sammenslåingen var 1&nbsp;913 i Ytre og 1&nbsp;629 i Øvre. I mellomtiden hadde noen bygder øst i begge kommunene blitt avstått til den nye Engerdal kommune. 1. januar 1911 ble Engerdal kommune opprettet ved at deler av de fire kommunene Trysil, Tolga, Ytre og Øvre Rendal ble slått sammen til en ny kommune. De to rendalskommunene avsto til sammen 692 innbyggere til Engerdal. 

Gjennom 1800–tallet og inn i mellomkrigstida ble de fleste ordførerne rekruttert blant relativt velstående skogeiere. I en særstilling i bygdas historie står skogeieren og tømmerhandleren Jacob Eriksen Haarset, som er skildret av Jacob Breda Bull i romanen *Østerdalskongen*. Også skogeieren Torleif Bjøntegaard, som var ordfører 1920–1922, nevnes som bygdehøvding. Læreren David Kvile var ordfører i Øvre Rendal i tilsammen ti år fra 1898 og representerer venstrelæreren i bygdas politiske historie. Rendalen har med to unntak vært Arbeiderparti-styrt siden 1929; for Ytre Rendals vedkommende helt tilbake til 1914. Helge Berger i Ytre og Knut Vardenær Brøten i Øvre ble arbeiderpartiordførere samtidig i 1935, og kom til å representere Nygaardsvold/Gerhardsen-epoken i Rendalen, med solide valgseiere.

To av ordførerne i Rendalen har vært stortingsrepresentanter: Peter Edvard Vorum og Kjell Borgen, begge fra Ap. Vorum satt på Stortinget 1934–1945, og var den eneste fra Arbeiderpartiets stortingsgruppe 1936–1945 som meldte seg inn i Nasjonal Samling. Borgen satt på Stortinget 1977–1993, og var statsråd i to ulike departement 1988–1992.

## Ordførere 1838–1879

Lista ovenfor er basert på oversikten i Jacob Breda Bulls bygdebok for Rendalen. I en oversikt i avisen *[[Hedemarkens amtstidende]]* i 1910 gis det en annen liste over hvem som har møtt på amtstinget som ordfører (eller varaordfører) i Rendalen: 1838–1841&nbsp;Jens Høye, 1842–1844&nbsp;Ole Johan Storm, 1845&nbsp;Svend Balstad (som varaordfører), 1846–1848&nbsp;Nils Haarseth (siste år som varaordfører), 1849–1850&nbsp;Anders Christian Anderssen, 1851&nbsp;Jacob Eriksen Haarset (som varaordfører), 1852–1853&nbsp;Haagen Høye, 1854–1857&nbsp;Simen Høye, 1858–1859&nbsp;Jacob Eriksen Haarset, 1860–1861&nbsp;Svend Balstad, 1862–1863&nbsp;Simen Høye, 1864&nbsp;Tollef Hornseth (som varaordfører), 1865&nbsp;Simen Høye, 1866&nbsp; (som varaordfører), 1867&nbsp;Tollef Hornseth, 1868–1869&nbsp;Simen Høye, 1870–1871&nbsp;Johan Høye, 1872–1873&nbsp;Ola Balstad (som varaordfører), 1874–1875&nbsp;Ola Høye, 1876–1879&nbsp;Karl Kværness.

## Ordførere 1880–1964

## Ordførere fra 1965

## Referanser


## Kilder
* 
* 
*Tidligere ordførere i Rendalen; rendalen.kommune.no
## Eksterne lenker
*
Porsche 718

**Porsche 718** er en bilmodell fra den tyske bilprodusenten Porsche, produsert fra 1958 til 1962. Modellen er en midtmotorisert løpsbil basert på Porsche 550, og er bygget i en rekke utgaver, blant annet *RSK* og årlige nummererte oppdateringer som *RS 61*. I motorsport tok *718 RS 60* en sammenlagtseier i 12-timersløpet på Sebring i 1960, samt flere seire i Targa Florio-løpet. I 1961 kjørte Masten Gregory og Bob Holbert en 718/4 RS Spyder til en klasseseier i 24-timersløpet på Le Mans.

Det ble også produsert en gategodkjent utgave av bilen, for å tilfredsstille Det internasjonale bilsportforbundets homologeringsreglement. 

På grunn av en regelendring kvalifiserte *718/2* seg til Formel 1 i 1961. Porsche deltok med bilen i flere løp i 1961-sesongen, med blandede resultater. Fire biler konkurrerte i Tysklands Grand Prix i 1961 og fullførte, til tross for en rekke problemer.

Alt i alt ble 718 sett på som for stor, for tung og for svak i forhold til nyere modeller fra konkurrentene, som dukket opp sent i 1961, en sesong som ble dominert av Ferraris *V6 156 Dino*. Private team som Carel Godin de Beaufort kjørte Formel 1 med 718 frem til 1964, og Gerhard Mitters fjerdeplass i det Tyske Grand Prix i 1963 kan definitivt kalles en suksess for en bilmodell som var basert på en fem år gammel gatemodell.

I 1962 dukket Porsche 804 opp som fabrikkens etterfølger i Formel 1, en idrett Porsche trakk seg ut av kort tid senere.
Porsche 787

**Porsche 787** var en bilmodell fra den tyske bilprodusenten Porsche, bygget for konkurranse i Formel 2 i 1960. Bilen ble kjørt av førere som Wolfgang von Trips og Dan Gurney, og var utstyrt med en boksermotor med fire sylindre og en effekt på 190 hestekrefter ved 8&nbsp;000 omdreininger per minutt.

I 1961 ble Porsche 787 også brukt i enkelte Formel 1-løp.

## References
Buten

**Buten** eller **butylen** er alkener med samme molekylformelen C4H8 (molar masse 56,1 g/mol), som inneholder en dobbeltbindning. Det er fire isomerer av buten. Disse fire hydrokarboner har til felles at de har fire karbonatomer og én dobbeltbinding, men de har ulike strukturformler. IUPAC og trivialnavn, henholdsvis, samt forskjellige framstillinger av disse kjemisk forbindelser:

De små blå tallene i strukturbildene ovenfor er nummerering av atomene i hovedkjeden til molekylene. 
Andre organiske forbindelser som har formel C4H8, er syklobutan og metylsyklopropan, men de er ikke alkener. Det finnes også fire-karbon sykliske alkener som syklobuten og metylsyklopropener, men de har ikke formel C4H8 og er heller ikke beskrevet her.

Disse gassene er fargeløse, svært brennbare og har hver sin typiske lukt. De finnes i liten konsentrasjon i råolje, men kan dannes ved petrokjemiske prosesser som katalytisk cracking av petroleum. Alle fire isomerene av buten er gass ved romtemperatur og trykk, men ved øket trykk og/eller lav temperatur fortettes gassen til væske. I likhet med LPG, (flytende petroleumsgass, på engelsk liquefied petroleum gas) fraktes disse gassene også med spesialskip.

Disse fire karbon gassene er kjemisk stabile, men vil kunne delta i mange kjemiske reaksjoner. Blant annet kan de delta i polymerisering, der lange kjeder dannes av enklere molekyler. De kan derfor brukes i produksjon av syntetisk gummi.

But-1-en er en lineær eller normal alfa-olefin og isobuten er en forgreinet alfa-olefin. Med en lavere prosentandel er but-1-en brukt som en av tilleggs-monomerene, sammen med andre alfa-olefiner, i produksjon av HDPE og lineær lavtetthets polyetylen. Butylgummi er laget ved kationisk polymerisering av isobutylen med rundt 2–7 % isopren. Isobutylen er også brukt for produksjon av metyl *tertiær*-butyl eter (MTBE) og isooktan, begge forbedrer forbrenningen av bensin.

## Eksterne lenker
* MSDS for isobutene
Porsche 804

**Porsche 804** var en Formel 1 løpsbil fra 1962, bygget av den tyske bilprodusenten Porsche, som etterfulgte modellene 718 og 787.

Bilen var utstyrt med en luftkjølt boksermotor med 8 sylindre og en effekt på 180 hestekrefter ved 9&nbsp;200 omdreininger per minutt. Den gav Porsche fabrikkens eneste Formel 1-seier som chassisprodusent i Franske Grand Prix i 1962.

## Referanser